
lala SIIA ya y lE ha ia 


Aap Mujhe Mukhtasar Nasihat Kijye 
Hazrat Abu Ayyub Ansari: farmate hai 


ek aadmi Nabie Karim*% ki khidmat 
mein hazir huva aur aakar usne Nabie 
Karim% se darkhwast ki: Ae Allah ke 
Rasool! muje kuch nasihat kijye aur 
mukhtasar nasihat kijye! 

Jo Dunya ke Saaz O Saman Ko Tahgir Se 
Dekha Karte The Sahabah2* ki zindagi 
ko dekhte hai, to pata chalta hai ke wo 
sirf aakhiat ko saamne rakh kar sawal 

kiya karte the, koi dunya ke mutallig 
sawal nahi karte the, sahabah£: ke 
sawal aise huva karte the: Ae Allah ke 
Rasool! koi aisa amal batla dijye, mein 
Allah aur Rasool ka mahboob ban jau, 
Allah ke laadle aur pyaare ban jaye, 
wagerah koi aakar ye nahi kehte ke 
meri biwi bimar hai, kaarobaar thanda 
chal raha hai, kheti mein barkat ki dua 
kar dijye, kabhi aisi darkhwast nahi 
karte, to hagigat ye hai ke humne 
dunya ko apna bana liya hai, agar ham 
aakhirat ke liye itni mehnat karte, jitni 
dunya keliye karte hai, ya isse aadhi 
mehnat bhi aakhirat ke liye karte, to ye 
aadhi mehnat bhi~akhirat mein bahut 
badi kamyabi ki guarantee ban jaegi. 

Logo Ko Raazi Karne Ke Liye Rab Ko 
Naa-Raaz Na Kar Hazrat Muaviyah£: ne 
ek martaba Hazrat Ayesha: ko khat 
likha ke muje koi nasihat kijye lekin 
lambi nasihat mat karna, to Hazrat 
Ayesha ne likha mein ne Nabie 
Karim“ ka irshad suna hai: jo aadmi 
logo ki naa-raazgi bardasht kare, Allah 
Taala ko khush karne ke liye, to Allah 
Taala logo ki naa-raazgi ke liye usko 
kafi ho jate hai, yani logo ki naa-raazgi 
se isko koi nuqsan nahi pohchega, aur 

jo aadmi Allah Taala ko naa-raaz kar ke 
logo ko raazi karta hai, Allah Taala isko 
logo ke hawale kar dete hai, ke jaao 
dekho! agar kisi shakhs ko raazi karne 
ke liye Allah Taala ko naa-raaz kiya to 
ek waqt wo aata hai ke wahi shakhs 
isse naa-raaz hojata hai, aur aakhirat 
ke saath dunya bhi haath sejjaati hai. 
Ye Ek Sajda Jise Tu Mushkil Samjta Hai 
Aaj jo ham ‘dardar ki thokare kharahe 
hai, iski waja yehi hai ke humne Allah 
Taala ki khushnudi kozapna maqsood 
nahi banaya, ke fala naa-raaz hojaega, 
shaadi ka mauga aata hai aur sunnato 
par amal karne ko kaha jata hai to ham 
kehte hai, molvi “sahab! Rishte-daar 
naa-raaz hojaege, log kya kahege? 
bhai! Ye jo dunya wale hai agar insab ki 
khushnudi hasil karne jaoge, to koi 
aadmi sabko khush nahi kar sakta hai, 
ye yaad rakhye, ek ko khush karna 
aasan hai, sabko khush karna mushkil 
hai, bas ek hi zaat hai jo hamari khaliq 
o malik, usiko raazi karne ki koshish 
karni chahiye. 

Deen Mein Namaz Ki Ahmiyat Unn 
sahabi ne arz kiya Ae Allah ke Rasool! 
muje kuch nasihat kijye aur mukhtasar 
nasihat kijye! to Allah Taala ne teen 

baate irshad farmai, pehli nasihat ye 
farmai: ke jab tum namaz ke liye khade 
ho to us aadmi ke jesi namaz padho jo 
dunya ko “al vida” keh raha ho, yani 
namaz ek bahut aham chiz hai, balK 
deen ki bunyad hi isko kaha gaya hai, 
ke namaz deen ka sutoon hai, jisne 
namaz ko gira diya, usne goya deen ko 
gira diya. 

Namaz Ki Hifazat Apne Deen Ki Hifazat 
Ka Zaria Hai Hazrat Umar ne apne 
zamane mein tamaam: governar o ke 
naam jo farmaan jari kiya, usme ye baat 
badi ahmiyat ke saath likhi: tumhare 
kaamo mein sabsetaham mere nazdik 
namaz hai, jisne namaz ki hifazat ki, 
uski pabandi ki, us ke huqooq ki adaegi 
ka htemam kiya, usne apne deen ko 
mahfooz kar liya. 

Musalman Oaum Nasara ke Naq-se- 
Qadam Par? Allah Taala ne 5 waqt ki 
namaz farz ki hai, hamare yaha ab dhire 
dhire logo ne Juma ki namaz ke upar 
iktifa karna shuru kardiya hai, jaise 
nasara ke yaha hafte mein sirf Sunday 
ke din apni ibadat-gaaho mein jate hai 
aur wo bhi ab to khatam ho raha hai, 
khuda na kare agar yehi silsila hamare 
yaha bhi jari ho gaya ke hafte mein ek 

din juma ke din masjid mein aate hai, 
wo bhi khatam ho jae to ham mein aur 
nasara mein kya farq reh jaega? 
Namaz Ummate Muhammadiya ke Liye 
Allah Taala Ka Tohfa Hai Namaz ki 
ahmiyat ka andaza is baat se lagaya 
jasakta hai ke Allah Taala ne me-raaj 
mein Nabie Karim“2 ko ā@pne paas 
bulakar namaz ka ye tohfa ummat ke 
liye ataa kiya. 

To khushu ke saath pure dhyan ke 
saath namaz ko ada, karna ye bada 
aham hai, aaj kal kya hogaya hai? 
Dunya ki har chiz automatic ho-gai hai, 
isi tarah hamari namaz bhi automatic 
hogai, “Allahu akbar” kaha to goya 
machine ka button “ON” kardiya, ab 
sana, tawazu, tasmiya, Al hamd sharif, 
surah mila rahe hai, ruku mein jarahe 
hai, tasbih pad rahe hai, sab barabar 
pad rahe hai, koi chiz chhuti nahi, ab isi 
do rakat padne wale se puchho ke bhai! 
aap ne pehli rakat mein konsi surat 
padi thi? To wo sochega ke konsi padi 
thi, hala ke usne khud padi thi. 

Namaz Ko Dhyan Se Ada Karna Badi 
Ahamiyat Ki Baat Hai Isko dhyanse ada 
karne ke liye Nabie Karim% ne jo 
mukhtalif tariqe batlae hai, unme ye 

hai ke Allah Taala ki ibaadat is tarah 
karo goya tum usko dekh rahe ho, 
namaz ke doraan is andaz se khada 
rahe goya Allah Taala ke samne khada 
hai, aur ise Allah Taala ko apni aankho 
se dekhne ka istihzaar ho, aage 
farmaya: aur agar tumko ye kefiyat 
hasil nahi hai, to ye baat toek haqiqat 
hai ke Allah Taala to tumko dekh hi 
raha hai Har namaz ko zindagi ki aakhri 
namaz samaj kar padho, Aur Nabie 
Karim% ne ek aur tariqa ye batlaya ke 
jab tum namaz ko padho to ye samjo ke 
meri zindagi ki aakhri namaz hai. 

Ham jo namaz pad rahe hai agarche wo 
tuti phuti hai lekin phir bhi Allah Taala 
ka bada ehsan hai, haa! Magar hame 
sirf itne hi par iktifa nahi karna chahye, 
kisi ki tuti phuti dukan hoti hai to kya 
wo ye kahega chalo apna kaam to 
hojata hai, Allah Taala ka shukr hai, ke 
kaam chal raha hai, bal ke uski 
khwahish aur koshish hoti hai dukan 
achhi shandar bane aur bada store 
bane, bal ke factory tak mamala pohch 
jaega, lekin aakhirat ke mamale mein 
ham qana'at pasand bante hai. 


Zaban Allah Taala Ki Ajib-O-Garib 
Nemat Doosri baat Nabie Karim“ ne 

farmai: koi aisi baat apni Zaban se na 
kaho jis ke mutalliq kal ko tumko maafi 
maang ni pade, ye zaban Allah Taala ki 
wo ajeeb o garib nemat hai, ke jab se 
aadmi ne bolna sikha hai tab se iska 
kaam chalu hai, na service karwani 
padti hai, na oil dalna padta hai, 
barabar chal rahi hai, bal ke budhape 
mein aankho ki roshni kam hojati hai, 
kaano ki sunne ki quwat me kami aajati 
hai wagera, lekin zaban:Ki quwat badh 
jaati hai, ghar wale bhi kehte bade 
miya! jaao masjid mein aur Allah, Allah 
karo, yaha bak bak na karo. 

Allah Taala ne zabān ka dil ke saath 
aisa contact qadim kardiya hai, ke 
hamare dil mein jo baate hai, jinko ham 
bolna chahte hai, jaha humne socha, 
irada kiya, chalu hogai lekin jaha ye 
nemat hai to usi ke saath hi iski 
zimmedari bhi badh jati hai, ke isko 
sahih istemal kiya jae, aam taur par log 
isko istemal karne ke mamle badi 
gaflat baratte hai, isi waja se Nabie 
Karim; ne ispar tambeeh farmai, ek 
hadees mein hai, ke Nabie Karimu se 
pucha gaya Ae Allah ke Rasool! ham kis 
tarah najaat hasil kar sakte hai, to 
Nabie Karim“*! ne teen baate irshad 

farmai, unme se penli ye thi, ke apni 
zaban ko gaabu mein rakho, 

Zaban Ki Hifazat Par Jannat Ki 
Guarantee Nabie Karim“ ne Hazrat 
Muaz se farmaya: Ae Muaz! logo ko 
ulte mooh jahannam mein dalne wali 
chiz, ye Zaban ki kheti hai. (Tirmizi) 
Is-si waja se Nabie Kafimž%: ne 
farmaya: jo muje apne us üzv [hisse] ki 
guarantee de, jo us ke dono jabdo ke 
darmiyan hai, yani zaban, aur is hisse ki 
guarantee de, jo iski đono taango ke 
darmiyan hai, yani sharmgah to Nabie 
Karim“ farmate hai mein usko jannat 
ki guarantee deta hu. [Bukhari] 

Geebat Aur Uski Buraai Ye hamara aam 
mamool hai bethe huve hai, logo ki 
geebat shuru ho gai, aur ghanto guzar 
jaate hai, goya hamara waqt-guzari 
[time paas] ka mashgala ban gaya hai, 
halan ke quran sharif mein bhi geebat 
ki mumanat aai hai [Surah Hujurat/12] 
tum me se koi kisi ki geebat na kare, 
kya tum apne murda bhai ka gosht 
khana pasand karoge? goya geebat ko 
murda bhai ka gosht khane se tabir 
kiya gaya, aur geebat ka kya matlab 
hai? apne musalman bhai ki gair 
maujoodgi mein us ke baare mein koi 


Publisher: Maktaba Ashraf, Surat. Composing: Salim Ismail Rawat 


Nabie Karim“: Ki Teen Nasihate 8 
aisi baat kahe, jo usko maloom ho to 
usko naa-gawar guzre, chahe wo 
buraai uski zaat mein ho, baaz log 
kehte hai, jab unko kaha jaata hai ke 
bhai! Ye geebat hai, to wo kehte hai ke 
ye baat mein ne us ke saamne kahi hai, 
saamne kahe to mana nahi hai, lekin 
yaha mat kaho, yaha bologe to wo 
geebat he, aur haraam hair 

Pehle Tolo Phir Bolo Yezaban jo hai 
iski hifazat bahut zaroori hai, apni 
zaban se koi aisi baat na kaho ke jis ke 
mutallig kal tumhe maafi maang ni 
pade, aaj tum ne koibaat kahi, aur kal 
tum se kisi ne kaha, bhai! tumne kal 
aisi baat kahi thi?-aap kahege ke haa! 
meri bhool hogai, to pehle se soch kar 
bolte, pehle tolo phir bolo. 

Khuda Se Maang Jo Kuch Maangna Hai 
Aur teesri baat farmai ki logo ke haath 
mein jo kuch hai us ki taraf se bilkul 
mayusi ikhtiyar karlo, Allah Taala ne 
insaan ke dil mein lalach ka madda 
rakha hai, kisi maal-daar qism ke aadmi 
ko dekhte hai to is ke mutalliq ye jazba 
peda hota hai ke iski khidmat karoge to 
kuch mil jaega, Allah Taala ki zaat ki 
taraf hi nigah jaani chahye, jisne bager 
maange sab kuch diya. 

Jo Sirf Khuda Ko Apna “Haajat-Rava” 
Samajta Hai Dunya ka haal ye hai ke 
kisi se maango to wo bade se bada hi 
O na ho sab se garibi beta, baap se 
maange, to do chaar baar dene Kbaad 
kahega, ke koi dhanda hai ke nahi! 
Halan ke maangne wala kon hai? beta 
hi hai, phir bhi dene se inkar karta hai, 
lekin Allah Taala ki zaat aisi nahi hai, 4, 
5, kya 50 martaba, 500 martab maango 
to wo ispar naa-raaz nahi bal ke khush 
hojaege, jitna maangoge to khush 
honge, ye hai shaan Allah Taala 
kishaan hai, ke banda usse nahi 
maangta to usse naaraaz hojaate hai, 
aur jab bhi maangta hai dete hai, baaz 
auqat usi waqt dete hai, aur baaz 
martaba aisa hota hai ke humne apni 
naa-daani ki waja se aisi chiz maang li, 
jo hamare munasib nahi hai, to isko 
jama-kar ke rakh lete hai, aakhirat 
mein denge, koi dua aisi nahi jo khali 
jaati ho, har dua Allah Taala ke yaha 
qabul hoti hai kuch ka dunya mein 
milta hai kuch ka aakhirat mein milega. 
Allah Taala hame amal ki taufiq nasib 
farmaye. Aameen. 


PAE ASAE 

